U-I-296/97
Natisni
Opravilna št.:
U-I-296/97
Datum odločitve:
27. 1. 1998
Objavljeno:
OdlUS VII, 16
ECLI:
ECLI:SI:USRS:1998:U.I.296.97
Akt:
Navodilo o obrazcih za posamezna opravila v postopku volitev poslancev Državnega zbora, članov Državnega sveta in Predsednika Republike (Uradni list RS, št. 49/92)

Zakon o volitvah predsednika Republike (Uradni list RS, št. 39/92) (ZVPR)
Izrek:
Postopek za preizkus pobude za oceno ustavnosti in zakonitosti Navodila o obrazcih za posamezna opravila v postopku volitev poslancev Državnega zbora, članov Državnega sveta in Predsednika Republike in za oceno ustavnosti Zakona o volitvah predsednika Republike se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov, potrebnih za nadaljevanje postopka, je bilo treba postopek za preizkus pobude ustaviti.
Geslo:
Sodišča, pravosodja, vročanje sodnih pošiljk.
Nepopolna vloga, njena nedopolnitev v določenem roku.
Pravna podlaga:
Zakon o poštnih storitvah (ZPSto), 24., 25. čl.
Zakon o kazenskem postopku (ZKP), 118., 119. čl.
Zakon o Ustavnem sodišču (ZUstS), 6., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Ingo Paš, Ljubljana
Datum vloge:
19. 11. 1997
Vrsta odločitve:
sklep
Vrsta rešitve:
ustavitev
Dokument:
US18726
Dokument v PDF obliki:
U-I-296-97.pdf
66 KB
Prenesite datoteko
U-I-296/97
27.1.1998
S K L E P
Ustavno sodišče je v postopku za preizkus pobude Inga Paša iz Ljubljane na seji dne 22. januarja 1998
s k l e n i l o:
Postopek za preizkus pobude za oceno ustavnosti in zakonitosti Navodila o obrazcih za posamezna opravila v postopku volitev poslancev Državnega zbora, članov Državnega sveta in Predsednika Republike (Uradni list RS, št. 49/92) in za oceno ustavnosti Zakona o volitvah predsednika Republike (Uradni list RS, št.39/92) se ustavi.
O b r a z l o ž i t e v
1. Pobudnik je dne 18.11.1997 vložil pobudo za začetek postopka za oceno ustavnosti in zakonitosti Navodila o obrazcih za posamezna opravila v postopku volitev poslancev Državnega zbora, članov Državnega sveta in Predsednika Republike (v nadaljevanju: Navodilo) in za oceno ustavnosti Zakona o volitvah predsednika Republike (v nadaljevanju: ZVPR).
2. Glede na to, da v pobudi ni bilo navedeno, katero določbo ZVPR izpodbija, prav tako pa pobudnik ni navedel in utemeljil, v čem naj bi bila zatrjevana nezakonitost in protiustavnost Navodil oziroma izpodbijanega zakona, ga je Ustavno sodišče pozvalo k dopolnitvi vloge v roku petnajst dni. Pobudnik je bil opozorjen, da lahko Ustavno sodišče postopek za preizkus pobude ustavi, če v navedenem roku ne sporoči podatkov, potrebnih za nadaljevanje postopka.
3. Dopis Ustavnega sodišča je bil pritožniku vročen po pošti. Po določbi prvega odstavka 24. člena Zakona o poštnih storitvah (Uradni list RS, št. 35/97 - v nadaljevanju: ZPSto) se sodna pisma, ki se osebno vročajo, izročijo neposredno naslovniku. Če tistega, ki mu mora biti pisanje osebno vročeno, ni tam, kjer naj se vročitev opravi, poizve dostavljalec, kdaj in kje bi ga mogel najti, ter mu pusti pri kateri od oseb iz prvega odstavka 25. člena ZPSto ali v hišnem predalčniku sporočilo, naj bo določenega dne ob določeni uri v svojem stanovanju ali v poslovnem prostoru, da sprejme pisanje. Če dostavljalec tudi potem ne najde tistega, ki bi mu moral vročiti pisanje, ravna po določbah 25. člena tega zakona in se s tem šteje vročitev za opravljeno. Po določbi 25. člena ZPSto pa je dovoljeno pisanje izročiti kateremu od odraslih družinskih članov, ki ga mora sprejeti, oziroma hišniku ali sosedu, če v to privolita. Drugače pa se po določbi drugega odstavka tega člena naslovniku pusti sporočilo o prispeli pošiljki z obvestilom, v kateri enoti izvajalca in v katerem roku lahko prevzame pisanje. Enake določbe o vročanju sodnih pisanj, ki morajo biti osebno vročena, vsebujeta tudi 118. in 119. člen Zakona o kazenskem postopku (Uradni list RS, št. 63/94).
4. Pobudnik je bil z obvestilom Pošte Slovenije dne 3.12.1997 obveščen o pisemski pošiljki, ki je do izteka roka iz tega obvestila ni prevzel. Zato je bilo treba po določbi 6. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) šteti, da je bil dopis Ustavnega sodišča pritožniku vročen dne 3.12.1997.
5. Pritožnik v roku, ki je bil določen za dopolnitev pobude, na dopis Ustavnega sodišča ni odgovoril. Ker je bil opozorjen na posledice, je Ustavno sodišče postopek za preizkus pobude ustavilo.
6. Ustavno sodišče je sprejelo ta sklep ob smiselni uporabi tretjega odstavka 28. člena ZUstS v sestavi: predsednik dr. Lovro Šturm ter sodnica in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm